༄༅། །གསུང་ངག་རིན་པོ་ཆེའི་ཁྲིད་ཡིག་བདེ་ཆེན་བཅུད་
ཀྱི་སྙིང་པོ་ཞེས་བྱ་བ་བཞུགས་སོ། །
ཀུན་དགའ་ལེགས་གྲུབ་ཀྱིས་མཛད།
༄༅། །ཨོཾ་སྭ་སྟི་སིདྡྷི། རྩ་བརྒྱུད་བླ་མ་ཡི་དམ་སྲུང་མའི་ཚོགས་ལ་ཕྱག་འཚལ་ལོ།།
འདིར་གསུང་ངག་རིན་པོ་ཆེ་ལམ་འབྲས་བུ་དང་བཅས་པ་ཉམས་སུ་ལེན་པར་བྱེད་པ་ལ་
གསུམ། ཐོག་མར་མན་ངག་གི་བྱུང་ཚུལ། བྱུང་བའི་ཆོས་ལ་བཤད་སྒྲུབ་བྱ་ཚུལ། སྒྲུབ་པ་
མཐར་ཕྱིན་པས་གཞན་དོན་བྱ་ཚུལ་ལོ། །
དང་པོ་ལ་གཉིས། རྒྱ་གར་དུ་བྱུང་ཚུལ། བོད་དུ་བྱུང་ཚུལ་ལོ། །དང་པོ་ལ་གསུམ།
སྤྱིར་བསྟན་པ་དར་ཚུལ། ཁྱད་པར་ལམ་སྐོར་བྱུང་ཚུལ། བྱེ་བྲག་ལམ་འབྲས་དར་ཚུལ་ལོ།།
དང་པོ་ནི། འོ་སྐོལ་གྱི་སྟོན་པ་ཡང་དག་པར་རྫོགས་པའི་སངས་རྒྱས་ཤཱཀྱ་ཐུབ་པ་འདི་བསྐལ་
པ་དཔག་ཏུ་མེད་པའི་སྔོན་རོལ་དུ་སངས་རྒྱས་སུ་ཟིན་ཡང་། གདུལ་བྱའི་ངོར་འཛམ་བུའི་
གླིང་དུ་ཚེ་ལོ་བརྒྱ་པ་ལ་སངས་རྒྱས་པའི་ཚུལ་བསྟན་ནས། གདུལ་བྱ་ཕར་ཕྱིན་ཐེག་པ་ལ་
མོས་པ་རྣམས་ལ་ཆོས་ཀྱི་འཁོར་ལོ་རིམ་པ་གསུམ་དུ་བསྐོར་ཞིང་། རྡོ་རྗེ་ཐེག་པ་ལ་མོས་པ་
རྣམས་ལ་རྒྱུད་སྡེ་བཞིའི་ཆོས་ཀྱི་འཁོར་ལོ་བསྐོར་བས་གདུལ་བྱ་རྣམས་རང་རང་གི་ལམ་གྱི་
འབྲས་བུ་ལ་བཀོད་དོ། །གཉིས་པ་ནི། འཕགས་པའི་ཡུལ་གྱི་པཎ་གྲུབ་རྣམས་རྣལ་འབྱོར་
བླ་མེད་ཀྱི་གདམས་ངག་ལ་མཆོག་ཏུ་འཛིན་ཅིང་། ཁྱད་པར་བིརླ་པས་ལམ་འབྲས། པདྨ་
-207-

བརྩེ་ཆེན་འོད་སྣང་ལས། སྟོང་ར་མཁན་བརྒྱུད་བཀའ་འབུམ། ༼ག
བཛྲ་གྱིས་མཚོ་སྐྱེས་ལམ། ཀླུ་སྒྲུབ་ཀྱིས་མཆོད་རྟེན་དྲུང་ཐོབ། ཌོམྦི་ཧེ་རུ་ཀས་ལྷན་ཅིག་
སྐྱེས་གྲུབ། ཨིནྡྲ་བྷཱུ་ཏིས་ཕྱག་རྒྱའི་ལམ་རྫོགས། ཏོག་རྩེ་བས་བསམ་མི་ཁྱབ། ནག་པོ་སྤྱོད་
པས་གཏུམ་མོ་ལམ་རྫོགས། ངག་དབང་གྲགས་པས་ཡི་གེ་མེད་པ། ནག་པོ་ཨུ་ཙི་ཏྲས་ཡོན་
པོ་སྲོང་བ་རྣམས་ཐུགས་ཉམས་སུ་བཞེས་ཤིང་ལེགས་པར་གསལ་བར་མཛད་པ་ཡིན་ནོ། །
གསུམ་པ་ནི། སངས་རྒྱས་མྱ་ངན་ལས་འདས་ནས་ལོ་སྟོང་ཉི་ཤུ་ཙམ་ན་སློབ་
དཔོན་དཔལ་ལྡན་ཆོས་སྐྱོང་བྱོན། དེ་ལ་ཡེ་ཤེས་ཀྱི་མཁའ་འགྲོ་བདག་མེད་མས་གསུང་ངག་
རིན་པོ་ཆེ་ལམ་འབྲས་བུ་དང་བཅས་པའི་གདམས་ངག་རྫོགས་པར་གནང་ཞིང་། ཐུགས་
ཉམས་སུ་བཞེས་པས་ས་དྲུག་ལ་སོགས་པ་ལ་གནས་པའི་འཕགས་པར་གྱུར་ཏེ་གྲུབ་ཐོབ་
ཆེན་པོ་བིརླ་པ་ཞེས་གྲགས། དེས་ནག་པོ་པ་ལ། དེས་ཌཱ་མ་རུ་པ་ལ། དེས་ཨ་ཝ་དྷཱུ་ཏཱི་པ་ལ་
གསུངས་ཏེ། དེ་གསུམ་པོ་ས་དང་པོ་ཡན་ཆད་ལ་གནས་པའི་གང་ཟག་གོ །ཨ་ཝ་དྷཱུ་ཏཱི་པས་
པཎ་ཆེན་ག་ཡ་དྷ་ར་ལ་གདམས་ཏེ། ཀྱེ་རྡོ་རྗེའི་དབང་བསྐུར་ཐོབ་ནས་ནུབ་གསུམ་དུ་དབང་
གི་ཡེ་ཤེས་བསྐྱངས་པས་སྦྱོར་ལམ་ཆོས་མཆོག་ཆེན་པོའི་ཏིང་འཛིན་བརྙེས་པ་སོགས་ཡོན་
ཏན་དཔག་ཏུ་མེད། དེ་ལྟར་ན་འཕགས་ཡུལ་གྱི་གྲུབ་ཆེན་དེ་དག་གིས་གསུང་ངག་རིན་པོ་ཆེ་
བཤད་སྒྲུབ་ཀྱི་སྒོ་ནས་དར་བར་མཛད་པ་ཡིན་ནོ། །
;
གཉིས་པ་བོད་དུ་བྱུང་ཚུལ་ལ་སྔར་ལྟར་གསུམ་ལས། སྤྱིར་བྱུང་ཚུལ་ལ་གསུམ།
བསྟན་པ་སྔ་དར། བར་དུ་འགྲིབ་པ། བསྟན་པ་ཕྱི་དར་རོ། །དང་པོ་ནི། ལྷ་ཐོ་ཐོ་རིའི་དུས་
སུ་བསྟན་པའི་དབུ་རྙེད། སྲོང་བཙན་སྒོམ་པོའི་དུས་སུ་སྲོལ་གཏོད། ཁྲི་སྲོང་ལྡེའུ་བཙན་དང་
རལ་པ་ཅན་གྱི་དུས་སུ་དར་ཞིང་རྒྱས། གཉིས་པ་ནི། གླང་དར་གྱིས་བསྟན་པ་
བཅུག །
་འགྲིབ་ཏུ་
-208-

ལམ་འབྲས་ཁྲིད་ཡིག་སྟོང་ར་པོད་སྔོན་མ་བཞུགས།
གསུམ་པ་ཕྱི་དར་ལ། སྟོད་ནས་དར་བ་དང་། སྨད་ནས་དར་བ་གཉིས་བྱུང་།
གཉིས་པ་ཁྱད་པར་ལམ་སྐོར་དགུ་བྱུང་ཚུལ་ལ། སྨད་དར་གྱི་བརྒྱུད་འཛིན་ལོ་སྟོན་རྡོ་རྗེ་
དབང་ཕྱུག་གི་མཁན་བུ་རྒྱ་ཤཱཀྱ་གཞོན་ནུ་དང་སེ་ཡེ་ཤེས་བརྩོན་འགྲུས་གཉིས་ཀྱི་སློབ་མ་
འབྲོག་མི་རྒྱ་གར་དུ་བྱོན། མདོ་སྔགས་ཀྱི་ཆོས་བསམ་གྱིས་མི་ཁྱབ་པ་ཞུས། བྱེ་བྲག་ཏུ་ལམ་
འབྲས། པདྨའི་ལམ། མཆོད་རྟེན་དྲུང་ཐོབ། ལྷན་ཅིག་སྐྱེས་གྲུབ། གཏུམ་མོ་ལམ་རྫོགས།
ཡོན་པོ་སྲོང་བ། བསམ་མི་ཁྱབ་རྣམས། དགེ་སློང་དཔའ་བོ་རྡོ་རྗེ་དང་། ག་ཡ་དྷ་ར་ལས་རྒྱ་
གར་ཤར་ཕྱོགས་དང་བོད་དུ་ཞུས། ཡི་གེ་མེད་པ་ཨ་མོ་བཛྲ་ལས་བོད་དུ་དང་། ཕྱག་རྒྱ་ལམ་
རྫོགས་པཎྜི་ཏ་ཤེས་རབ་གསང་བ་ལས་བོད་དུ་ཞུས་ཤིང་དར་བར་མཛད་དོ། །
གསུམ་པ་བྱེ་བྲག་ལམ་འབྲས་དར་ཚུལ་ནི། པཎ་ཆེན་ག་ཡ་དྷ་ར་བོད་དུ་ལན་
གསུམ་ཕེབས་པའི་དང་པོ་བླ་ཆེན་འབྲོག་མི་ལ་ལམ་འབྲས་ཚང་བ་དང་། རྒྱུད་འགྲེལ་དུ་མ་
དང་། གདམས་ངག་མང་དུ་གནང་། དེས་སེ་སྟོན་ཀུན་རིག་ལ། དེས་ཞང་དགོན་པ་བ་ལ།
དེས་དཔལ་ས་སྐྱ་པ་ཆེན་པོ་ལ། ཡང་དཔལ་ལྡན་བིརླ་པས་ས་སྐྱ་པ་ཆེན་པོ་ལ་ལམ་འབྲས།
རྒྱུད་སྡེ་བདུན་ཅུ་དོན་གཉིས། ཆོས་ཟབ་བཞི། མན་ངག་དུ་མ་དང་བཅས་པ་གནང་། དེས་
སློབ་དཔོན་རིན་པོ་ཆེ་ལ། དེས་རྗེ་བཙུན་རིན་ཆེན་པོ་ཆེ་ལ། དེས་ས་པཎ་ལ། དེས་འཕགས་
པ་རིན་པོ་ཆེ་ལ། དེས་དཀོན་མཆོག་དཔལ་ལ། དེས་བྲག་ཕུག་པ་ལ། དེས་ཆོས་རྗེ་བླ་མ་
དང་རི་ཁྲོད་པ་གཉིས་ལ། དེ་གཉིས་ཀས་དཔལ་ཚུལ་བ་ལ། དེས་བུདྡྷ་བ་ལ། དེས་རྗེ་རྡོ་རྗེ་
འཆང་ལ། དེས་གུང་སྟོན་ལ། དེས་ཀུན་མཁྱེན་ཤཱཀྱའི་མཚན་ཅན་ལ། དེས་བདག་ལ་དགྱེས་
བཞིན་དུ་གནང་། ཡང་རྗེ་རྡོ་རྗེ་འཆང་གིས་མུས་ཆེན་ལ། དེས་མཁས་གྲུབ་གུང་རུ་ལ། ཡང་
རྗེ་རྡོ་རྗེ་འཆང་གིས་རྗེ་བཙུན་ཀུན་དགའ་དབང་ཕྱུག་ལ། དེས་དཀོན་མཆོག་འཕེལ་བ་ལ།
-209-

བརྩེ་ཆེན་འོད་སྣང་ལས། སྟོང་ར་མཁན་བརྒྱུད་བཀའ་འབུམ། ༼ག
དེས་བདག་ཆེན་ངག་གི་དབང་པོ་ལ། དེས་བདག་ལ་བརྩེ་བས་གནང་། བརྒྱུད་པའི་སྣ་
གྲངས་གཞན་རྣམས་ནི་ལོགས་སུ་ཤེས་པར་བྱའོ། །
གཉིས་ ་པ་བྱུང་བའི་ཆོས་ལ་བཤད་སྒྲུབ་བྱ་ཚུལ་ལ་ལྔ། གཞུང་ངོས་བཟུང་བ།
སློབ་དཔོན་གྱི་མཚན་ཉིད། བཤད་ཐབས་ཀྱི་མན་ངག །དེ་ཉམས་སུ་ལེན་པ། སྐལ་དམན་
གསང་ཞིང་སྐལ་ལྡན་ལ་སྤེལ་བའོ། །དང་པོ་ནི། ཆོས་སྣ་དྲུག་ཅུ། གཉིས་པ་ནི་སྡོམ་པ་
གསུམ། སྙན་བརྒྱུད་བཞི། བརྒྱུད་པ་གསུམ་ལྡན་དང་། ལམ་འབྲས་འདི་ལ་ཐོས་བསམ་མཐར་
ཕྱིན་ཏེ་བཤད་སྒྲུབ་ཟབ་མོའི་སྒོ་ནས་ཐུགས་ཉམས་སུ་བཞེས་ཤིང་གཅེས་སྤྲས་སུ་མཛད་པ་
དང་། གསུམ་པ་ནི། ཚད་མ་བཞིའི་སྒོ་ནས། བཞི་པ་ལ་བཞི། དང་པོ་བླ་མ་ཚད་མར་བསྒྲུབ་
པ་ནི། མཎྜལ་ཕུལ་ལ་བླ་མ་རྒྱ་བོད་ཀྱི་རྣམ་ཐར་སོ་སོར་ཉན་ཅིང་མོས་གུས་དང་གསོལ་
འདེབས་རྒྱུན་དུ་བྱའོ། །གཉིས་པ་ཉམས་མྱོང་ཚད་མ་ལ་གསུམ། ཉམས་མྱོང་སྐྱེད་པར་བྱེད་
པའི་ཁྲིད། བོགས་འབྱིན་པའི་ཆོས། བར་ཆད་བསལ་ཚུལ་ལོ། །དང་པོ་ལ་གཉིས། སྣང་བ་
གསུམ་གྱི་སྒོ་ནས་དཀྲི་བ། རྒྱུད་གསུམ་གྱི་སྒོ་ནས་དཀྲི་བའོ། །དང་པོ་ལ་གསུམ། སྔོན་
འགྲོ། དངོས་གཞི། མཇུག་གོ །དང་པོ་ནི། རང་གི་མདུན་དུ་སེངྒེས་བཏེགས་པའི་རིན་པོ་
ཚེའི་ཁྲི་སྣ་ཚོགས་པདྨ་དང་ཟླ་བའི་གདན་ལ། ཐུབ་པ་སྐུ་མདོག་སེར་པོ་སྤྲུལ་སྐུའི་རྣམ་པ་ལ།
ཕྱོགས་བཅུའི་སངས་རྒྱས་ཀྱིས་བསྐོར་བ། དེའི་གཡས་སུ་དར་ཟབ་ཀྱི་སྟེང་དུ་ལུང་རྟོགས་
ཀྱིས་བསྡུས་པའི་ཆོས་ཀྱི་པུ་སྟི། གཡོན་དུ་པད་ཟླའི་གདན་ལ་བྱང་ཆུབ་སེམས་དཔའི་དགེ་
འདུན། སྟེང་གི་ནམ་མཁར་རྩ་བརྒྱུད་བླ་མ་རྣམས་བཞུགས་པར་བསམས་ལ། ཁྱད་པར་
བཞི་ལྡན་གྱི་སྐྱབས་འགྲོ་མང་དུ་བྱ། སེམས་ཅན་ཐམས་ཅད་ཀྱི་དོན་དུ་སངས་རྒྱས་ཐོབ་
པར་བྱ། དེའི་ཆེད་དུ་གསུང་ངག་ལམ་འབྲས་ཉམས་སུ་བླང་བར་བགྱིའོ་ཞེས་སེམས་བསྐྱེད་
-210-

ལམ་འབྲས་ཁྲིད་ཡིག་སྟོང་ར་པོད་སྔོན་མ་བཞུགས།
མང་དུ་བྱ། དངོས་གཞི་ལ་སྣང་བ་གསུམ་ལས། མ་དག་པའི་སྣང་བ་བསྒོམ་པ་ལ། འཁོར་
བའི་ཉེས་དམིགས། དལ་འབྱོར་རྙེད་དཀའ། ལས་རྒྱུ་འབྲས་སོ། །འཁོར་བའི་ཉེས་དམིགས་
ལ་གསུམ། སྡུག་བསྔལ་གྱི་སྡུག་བསྔལ། འགྱུར་བའི་སྡུག་བསྔལ། ཁྱབ་པ་འདུ་བྱེད་ཀྱི་
སྡུག་བསྔལ་བསམ་པའོ། །དང་པོ་ལ་ངན་སོང་གསུམ་ལས་གྲང་དམྱལ་ནི་གངས་རིའི་ཁྲོད།
ཆུ་བོའི་ངམ་གྲོགས་སུ་སྐྱེས་ཏེ། གཅེར་བུ་ཤིན་ཏུ་གྲང་བ། རླུང་དང་ཁ་བ་བུ་ཡུག་འཚུབས་
པས་ལུས་གདུངས་ཤིང་འཁྱགས། སྐྱབས་མེད་པས་ལུས་ཆུ་བུར་གྱི་རང་བཞིན་དུ་གྱུར་པས་
ཆུ་བུར་ཅན་ཏེ་དེའི་སྡུག་བསྔལ་བསམ་པར་བྱའོ། །དེ་ལྟ་བུ་བྱུང་ན་བཟོད་རླག་མི་འདུག་
པས་རང་གི་ཐོག་ཏུ་མི་འབྱུང་བའི་ཕྱིར་སྤྱིར་ཆོས་བྱེད། དེའི་ནང་ནས་གསུང་ངག་རིན་པོ་ཆེ་
ཁོ་ན་བསྒོམ་པར་བྱ་སྙམ་པ་ཞེ་ཐག་པ་ནས་བྱ། དེ་ལྟ་བུའི་དགེ་བ་བྱང་ཆུབ་ཏུ་བསྔོ་བར་བྱའོ།།
འོག་མ་རྣམས་ལ་ཡང་འདི་བཞིན་ནོ། །དེས་ཀྱང་གྲང་བས་ཆུ་བུར་རྣམས་རྡོལ་ཏེ་ཁྲག་ཆུ་
སེར་ཟག་པས་ཆུ་བུར་རྡོལ་བ་ཅན་དང་། དེ་ལས་ཀྱང་གྲང་བས་ཨ་ཆུ་ཞེས་ངུད་མོའི་སྒྲ་
འབྱིན་པས་ཨ་ཆུ་བ་དང་། དེ་ལས་ཀྱང་གྲང་བས་ཨ་ཆུ་ཟེར་བ་ཙམ་ཡང་མ་ནུས་པར་ཀྱི་ཧུད་
ཅེས་ཀྱི་ཧུད་པ་དང་། དེ་ལས་ཀྱང་གྲང་བས་སོ་ཐམ་ཐམ་པས་སོ་ཐམ་པ་དང་། དེ་ལས་གྲང་
བས་པགས་པ་ཨུཏྤལ་ལྟར་སྔོན་པོར་གྱུར་ནས་ཚལ་པ་བརྒྱད་དང་བཅུ་དྲུག་སོགས་སུ་གས་
པས་ཨུཏྤལ་ལྟར་གས་པ་དང་། དེ་ལས་ཀྱང་གྲང་བས་པགས་པ་ཤུས་ཏེ་དམར་པོར་གྱུར་
པའི་ཚལ་པ་སོ་གཉིས་བརྒྱ་སོགས་སུ་གས་པས་པདྨ་ལྟར་གས་པ་དང་། དེ་ལས་ཀྱང་གྲང་
བས་ཚལ་བ་སྟོང་སོགས་སུ་གས་ཏེ་ནང་ཁྲོལ་རྣམས་ཀྱང་ཚལ་བར་གས་པས་པདྨ་ལྟར་ཆེར་
གས་པ་དང་བསམ་པ་གོང་བཞིན་ནོ། །ཚ་དམྱལ་ནི་ལྕགས་བསྲེགས་ཀྱི་ས་གཞིར་སྐྱེས་ཏེ་
ལུས་གཞོན་ཤ་ཅན་བདག་ཏུ་འཛིན་པ་ཆེན་པོ་གང་མཐོང་ཐམས་ཅད་དགྲ་མི་ཤར་གྱུར།
-211-

བརྩེ་ཆེན་འོད་སྣང་ལས། སྟོང་ར་མཁན་བརྒྱུད་བཀའ་འབུམ། ༼ག
རང་ལ་མཚོན་བསྣུན་ལུས་དུམ་བུར་གྱུར་ནས་ཤི་བའམ་བརྒྱལ་བའི་རྣམ་པ་བྱུང་བ་དང་།
ནམ་མཁའ་ནས་རླུང་སིལ་བུ་ཞིག་བཏབ།
ཡང་སོས་པར་གྱུར་ཅིག་ཅེས་པའི་སྒྲས་ཡང་སོས་
ནས་སྔར་ལྟར་སྡུག་བསྔལ་བར་བསམ། ཐིག་ནག་ནི་དམྱལ་སྲུང་རྣམས་ཀྱིས་རང་ལུས་ལ་
ཐིག་བརྒྱད་དང་བཅུ་དྲུག་ལ་སོགས་པ་བཏབ། སྤྱི་གཙུག་ནས་རྐང་མཐིལ་གྱི་བར་སོག་
ལེས་འདྲྭ་བར་བྱེད། སྨད་བཤགས་པ་ན་སྟོད་སོས། སྟོད་གཤགས་པ་ན་སྨད་སོས་པ་དང་།
སྟུ་རེ་མེ་འབར་བས་གཏུབས་པ་སོགས་ཀྱིས་སྡུག་བསྔལ་བ། བསྡུས་འཇོམས་ནི་རི་ལུག་
དང་གླང་གི་གདོང་པ་ཅན་སོགས་ཀྱི་བར་དུ་ལུས་ཏིལ་མར་བཞིན་དུ་བཙིར་ཞིང་ཕྱེ་མར་
བྱེད། ཡང་རི་གཉིས་ཕྱིར་གྱེས་ལུས་སྔར་བཞིན་དུ་སོང་། ཡང་ཕྱེ་མར་བྱེད་པ་སོགས་སྡུག་
བསྔལ། ངུ་འབོད་ནི་ལྕགས་ཀྱི་ཁང་པ་མེ་འབར་བའི་ནང་དུ་ལུས་གཞོབ་ཀྱི་རང་བཞིན་དུ་
བྱེད་ཅིང་ཐར་པའི་སྐབས་མེད་པས་སྡུག་བསྔལ་ཞིང་ངུ་མོའི་སྒྲ་འབྱིན། ངུ་འབོད་ཆེན་པོ་ནི་
སྔར་དང་འདྲ་བའི་ཁང་པ་མེ་འབར་བ་ཉིས་རིམ་མོ། །ཚ་བ་ནི་གསལ་ཤིང་མེ་འབར་བས་
བཤང་ལམ་ནས་སྤྱི་གཙུག་གི་བར་དུ་ཕུག་པས་སྡུག་བསྔལ། རབ་ཏུ་ཚ་བ་ནི་གསལ་ཤིང་མེ་
འབར་བ་རྩེ་གསུམ་པས་བཤང་ལམ་འཕོང་ཚོས་གཉིས་ནས་སྤྱི་བོ་དང་དཔུང་མགོ་གཉིས་
སུ་ཕུག་པས་སྡུག་བསྔལ། མནར་མེད་ནི་ལུས་ཐམས་ཅད་མེ་འབར་ལུས་དང་དབྱེར་མི་ཕྱེད་
པར་ངུད་མོའི་སྒྲ་འབྱིན་པས་སྡུག་བསྔལ་བ་སོགས་གོང་བཞིན་ནོ། །ཉེ་འཁོར་བ་ལ་མེ་མ་
མུར་ནི་མེ་མ་མུར་གྱི་འོབས་ཆེན་པོར་རང་ལྟུང་སྟེ་རྐང་པ་གཡས་བཏེག་པ་ན་གཡོན་ཚིག །
གཡོན་བཏེག་པ་ན་གཡས་ཚིག །འགྱེལ་བས་ལུས་ཐམས་ཅད་བསྲེགས་པའི་སྡུག་བསྔལ་
བ་དང་། རོ་མྱགས་ནི་མི་གཙང་བའི་འདམ་དུ་བྱིང་ནས་དབང་པོའི་སྒོ་ཐམས་ཅད་མི་གཙང་
བས་གང་། དེའི་གསེབ་ནས་ལྕགས་ཀྱི་མཆུ་ཐོགས་པའི་འབུ་སྲིན་ལ་སོགས་པས་རུས་པ་ལ་
-212-

ལམ་འབྲས་ཁྲིད་ཡིག་སྟོང་ར་པོད་སྔོན་མ་བཞུགས།
ཐུག་གི་བར་དུ་ཟ་ཞིང་འབིགས། སྤུ་གྲིའི་ཐང་ནི་སྤུ་གྲི་ཁ་གྱེན་དུ་བསྟན་པའི་ཐང་ལ་ཤ་དང་
རུས་པ་ལ་ཐུག་གི་བར་དུ་གཏུབ་ཅིང་སྡུག་བསྔལ། རལ་གྲི་ལོ་མའི་ནགས་ཚལ་ནི་ལྗོན་ཤིང་
གི་རྩ་བར་སྡོད་པས་ལས་ཀྱི་རླུང་གིས་ཤིང་ལོ་རྣམས་བསྐྱོད་དེ། ལ་ལ་ཐོ་བ། ལ་ལ་རལ་གྲི།
ལ༌ལ༌ལྕགས༌ཀྱུར༌གྱུར༌ནས༌ལུས༌ལ་བརྡུང་བ། གཤགས་པ། འཛིན་པ་སོགས་ཀྱིས་སྡུག་
བསྔལ། ཤ་མ་རིའི་སྡོང་པོ་ནི་རི་རྩེ་ན་ཆགས་ཡུལ་གྱིས་འབོད་པས་ཕྱིན་པ་ན། ལྕགས་ཀྱི་
ཐུར་མ་སོར་བརྒྱད་དམ་བཅུ་དྲུག་སོགས་ཁ་ཐུར་དུ་བསྟན་པས་ལུས་ཕུག །རི་རྩེར་ལྕགས་
ཀྱི་བྱ་རྒོད་དང་ཁྭ་ཏ་སོགས་ཀྱིས་མིག་འདོན། ཀླད་པ་འབྲུ། ཤ་འཐོག་པ་སོགས་ཀྱིས་སྡུག་
བསྔལ། རིའི་རྩ་བ་ནས་འབོད་པ་བྱུང་སྟེ་སྔར་བཞིན་ཕྱིན་པ་དང་། སྤྱང་ཀི་དང་ཁྱི་སོགས་
ཀྱིས་ཟ་ཞིང་འབིགས་པར་བྱེད་དོ། །ཆུ་བོ་རབ་མེད་ནི་ཕ་རོལ་དུ་འགྲོ་སྙམ་བརྒལ་བས།
ལུས་ཕྱི་ནང་ཐམས་ཅད་ཚིག་ཅིང་ཤ་རུས་སོ་སོར་འབྱེད་པར་བྱེད་ཅིང་ཐར་དུས་མེད་དེ་དེ་ལྟ་
བུ་སྔར་བཞིན་བསམ། ཉི་ཚེ་བ་ནི། བྲག་དང་སྒྱེད་པུ་སོགས་ཀྱི་གསེབ་དང་། རྒྱ་མཚོའི་
འགྲམ་ན་གནས་པར་བཤད་པ་སོགས་བསམ་ཞིང་སྔར་ལྟར་རོ། །ཡི་དྭགས་ལ། ཕྱིའི་སྒྲིབ་
པ་ཅན་ནི་ཡི་དྭགས་བཀྲེས་སྐོམ་གྱིས་ཉམ་ཐག་སྟེ་ཟས་སྐོམ་མིང་ཙམ་ཡང་མི་རྙེད། རྒྱང་
རིང་པོ་ནས་འབྲས་ཆན་ལ་སོགས་པའི་རི་དང་། ཆུའི་རྒྱལ་ཁམས་ཆེན་པོ་འདུག་སྙམ་ནས་
ཕྱིན་པས། ཤིན་ཏུ་ཐག་རིང་ཞིང་ཡི་དྭགས་ཀྱི་དེད་དཔོན་གཞན་གྱིས་བརྡུངས་པའམ་
བརྡུངས་ཀྱིས་དོགས་པ་སོགས་བགྲོད་དཀའ། སླེབ་པ་དང་འབྲས་རི་དེ་རྡོའམ་ས་དཀར་པོ་
སོང་། ཆུ་དེ་སྨིག་རྒྱུའམ་ས་སྔོན་དུ་སོང་བས་སྡུག་བསྔལ་ལོ། །ནང་གི་སྒྲིབ་པ་ཅན་ནི་སྔར་
ལྟར་ལས་ཟས་ཅུང་ཟད་རྙེད་ཀྱང་ཁ་ཁབ་མིག་ཙམ་ལ་མི་འགྲོ། མགྲིན་པ་